Devecka var en del av USAs skilandslag i årene 1968-1977 og 1979-1980, og deltok blant annet i VM i 1970 og 1974. Han ble tatt ut til OL fire ganger. I Grenoble 1968 fikk han ikke starte, men i Sapporo i 1972 ble det 21.-plass i kombinert, og i Innsbruck 1976 28.-plass. I Lake Placid i 1980 fullførte han ikke kombinertrennet. Som spesialhopper ble han nummer 30 sammenlagt i den sveitsiske hoppuka 1978, og han fikk 10.-plass og ble beste amerikaner sammenlagt i skiflygingsuka i Ironwood (Copper Peak) samme år.